સેક્ટરની રીતે જોવામાં આવે તો નિફ્ટીમાં અમુક પાસામાં જ ફેરફાર થયો છે. નિફ્ટીમાં શરૂઆતમાં એક પણ આઇટી કંપની ન હતી જ્યારે અત્યારે તેમાં પાંચ આઇટી કંપનીઓ સામેલ છે. 1996માં તેમાં એફએમસીજી સેક્ટરની છ કંપનીઓ હતી જે હવે ઘટીને માત્ર બે રહી છે. હોટેલ કંપની ઇન્ડિયન હોટેલ્સની જગ્યાએ તેમાં મનોરંજન સેક્ટરની કંપની ઝી એન્ટરટેન્મેન્ટ સામેલ થઇ છે. જીઇ શિપિંગની જગ્યાએ અદાણી પોર્ટ આવી છે. ટાયર કંપની એપોલો ટાયર્સનું સ્થાન કન્ઝ્યુમર ડ્યુરેબલ કંપની ટાઇટને પડાવી લીધું છે.